title: Απόφαση της Εποπτεύουσας Αρχής της ΕΖΕΣ αριθ. 394/11/COL, της 14ης Δεκεμβρίου 2011 , για την ογδοηκοστή τρίτη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων με την εισαγωγή νέου κεφαλαίου σχετικά με την εφαρμογή, από την 1η Ιανουαρίου 2012 , των κανόνων περί κρατικών ενισχύσεων στα μέτρα στήριξης των τραπεζών στο πλαίσιο της χρηματοπιστωτικής κρίσης

text:
               24.10.2013

               EL

               Επίσημη Εφημερίδα της Ευρωπαϊκής Ένωσης

               L 282/72

         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 394/11/COL
   της 14ης Δεκεμβρίου 2011
   για την ογδοηκοστή τρίτη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων με την εισαγωγή νέου κεφαλαίου σχετικά με την εφαρμογή, από την 1η Ιανουαρίου 2012, των κανόνων περί κρατικών ενισχύσεων στα μέτρα στήριξης των τραπεζών στο πλαίσιο της χρηματοπιστωτικής κρίσης
   Η ΕΠΟΠΤΕΎΟΥΣΑ ΑΡΧΉ ΤΗΣ ΕΖΕΣ (ΕΦΕΞΉΣ «Η ΑΡΧΉ»),
   Εκτιμώντας τα ακόλουθα
   Σύμφωνα με το άρθρο 5 παράγραφος 2 στοιχείο β) της συμφωνίας περί Εποπτείας και Δικαστηρίου, η Αρχή εκδίδει ανακοινώσεις ή κατευθυντήριες γραμμές για τα θέματα που αφορά η συμφωνία για τον ΕΟΧ, εφόσον τούτο προβλέπεται ρητά από την εν λόγω συμφωνία ή από τη συμφωνία περί Εποπτείας και Δικαστηρίου ή εφόσον το κρίνει αναγκαίο η Αρχή,
   Την 1η Δεκεμβρίου 2011, η Ευρωπαϊκή Επιτροπή εξέδωσε ανακοίνωση σχετικά με την εφαρμογή, από την 1η Ιανουαρίου 2012, των κανόνων περί κρατικών ενισχύσεων στα μέτρα στήριξης των τραπεζών στο πλαίσιο της χρηματοπιστωτικής κρίσης (1),
   Η ανακοίνωση αυτή παρουσιάζει επίσης ενδιαφέρον για τον Ευρωπαϊκό Οικονομικό Χώρο,
   Πρέπει να εξασφαλισθεί η ενιαία εφαρμογή των κανόνων του ΕΟΧ για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο σύμφωνα με τον στόχο της ομοιογένειας, όπως ορίζεται στο άρθρο 1 της συμφωνίας για τον ΕΟΧ,
   Σύμφωνα με το σημείο ΙΙ του τμήματος «ΓΕΝΙΚΑ», στη σελίδα 11 του παραρτήματος ΧV της συμφωνίας για τον ΕΟΧ, η Αρχή εκδίδει, κατόπιν διαβουλεύσεων με την Επιτροπή, πράξεις αντίστοιχες με αυτές που εκδίδει η Ευρωπαϊκή Επιτροπή,
   Η Αρχή διεξήγαγε διαβουλεύσεις για το εν λόγω θέμα με την Ευρωπαϊκή Επιτροπή και με τα κράτη της ΕΖΕΣ με επιστολές της 2ας Δεκεμβρίου 2011,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κατευθυντήριες γραμμές για τις κρατικές ενισχύσεις τροποποιούνται με την εισαγωγή νέου κεφαλαίου σχετικά με την εφαρμογή, από την 1η Ιανουαρίου 2012, των κανόνων περί κρατικών ενισχύσεων στα μέτρα στήριξης των τραπεζών στο πλαίσιο της χρηματοπιστωτικής κρίσης.
   Το νέο κεφάλαιο παρατίθεται στο παράρτημα της παρούσας απόφασης.
   Άρθρο 2
   Το κείμενο της παρούσας απόφασης στην αγγλική γλώσσα είναι το μόνο αυθεντικό.

      Βρυξέλλες, 14 Δεκεμβρίου 2011.

            Για την Εποπτεύουσα Αρχή της ΕΖΕΣ

         Oda Helen SLETNES

            Πρόεδρος

         Sverrir Haukur GUNNLAUGSSON

            Μέλος του Σώματος

      (1)  ΕΕ C 356 της 6.12.2011, σ. 7.

      ΠΑΡΑΡΤΗΜΑ

         Η ΕΦΑΡΜΟΓΗ, ΑΠΟ ΤΗΝ 1η ΙΑΝΟΥΑΡΙΟΥ 2012, ΤΩΝ ΚΑΝΟΝΩΝ ΠΕΡΙ ΚΡΑΤΙΚΩΝ ΕΝΙΣΧΥΣΕΩΝ ΣΤΑ ΜΕΤΡΑ ΣΤΗΡΙΞΗΣ ΤΩΝ ΤΡΑΠΕΖΩΝ ΣΤΟ ΠΛΑΙΣΙΟ ΤΗΣ ΧΡΗΜΑΤΟΠΙΣΤΩΤΙΚΗΣ ΚΡΙΣΗΣ

      1.   Εισαγωγή

                  (1)

                  Από τότε που εκδηλώθηκε η παγκόσμια χρηματοπιστωτική κρίση το φθινόπωρο του 2008, η Εποπτεύουσα Αρχή της ΕΖΕΣ (εφεξής «η Αρχή») έχει εκδώσει τέσσερις δέσμες κατευθυντήριων γραμμών (1) οι οποίες παρείχαν αναλυτική καθοδήγηση σχετικά με τα κριτήρια βάσει των οποίων κρίνεται η συμβατότητα των κρατικών μέτρων στήριξης των χρηματοπιστωτικών ιδρυμάτων (2) με τις απαιτήσεις του άρθρου 61 παράγραφος 3 στοιχείο β) της συμφωνίας για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»). Τα κεφάλαια των εν λόγω κατευθυντήριων γραμμών είναι η εφαρμογή των κανόνων περί κρατικών ενισχύσεων στα μέτρα που λήφθηκαν για τους χρηματοπιστωτικούς οργανισμούς στο πλαίσιο της τρέχουσας παγκόσμιας χρηματοπιστωτικής κρίσης (3) («οι κατευθυντήριες γραμμές στον τραπεζικό τομέα»). η ανακεφαλαιοποίηση των χρηματοπιστωτικών οργανισμών στο πλαίσιο της τρέχουσας χρηματοπιστωτικής κρίσης: ο περιορισμός των ενισχύσεων στο ελάχιστο απαραίτητο και διασφαλίσεις έναντι αδικαιολόγητων στρεβλώσεων του ανταγωνισμού (4) («οι κατευθυντήριες γραμμές σχετικά με την ανακεφαλαιοποίηση »), η αντιμετώπιση των απομειωμένων περιουσιακών στοιχείων στον τραπεζικό τομέα του ΕΟΧ (5) («κατευθυντήριες γραμμές σχετικά με τα απομειωμένα περιουσιακά στοιχεία»), καθώς και η αποκατάσταση της βιωσιμότητας και η αξιολόγηση των μέτρων αναδιάρθρωσης στον χρηματοπιστωτικό τομέα στο πλαίσιο της παρούσας κρίσης βάσει των κανόνων περί κρατικών ενισχύσεων (6) («κατευθυντήριες γραμμές περί αναδιάρθρωσης»). Οι τρεις από τις τέσσερις αυτές δέσμες κατευθυντήριων γραμμών, και συγκεκριμένα, οι κατευθυντήριες γραμμές σχετικά με τις τραπεζικές υπηρεσίες, την ανακεφαλαιοποίηση και τα απομειωμένα περιουσιακά στοιχεία, καθόρισαν τις προϋποθέσεις από τις οποίες εξαρτάται η συμβατότητα των βασικών τύπων συνδρομής που παρέχονται από τα κράτη ΕΖΕΣ, δηλαδή των εγγυήσεων για την κάλυψη υποχρεώσεων, των πράξεων ανακεφαλαιοποίησης και των μέτρων αρωγής για απομειωμένα περιουσιακά στοιχεία, ενώ στις κατευθυντήριες γραμμές περί αναδιάρθρωσης προσδιορίζονται αναλυτικά τα ιδιαίτερα γνωρίσματα που πρέπει να έχει ένα σχέδιο αναδιάρθρωσης (ή ένα σχέδιο βιωσιμότητας) υπό τις ειδικές περιστάσεις των κρατικών ενισχύσεων για την αντιμετώπιση της κρίσης οι οποίες χορηγούνται σε τράπεζες δυνάμει του άρθρου 61 παράγραφος 3 στοιχείο β) της συμφωνίας για τον ΕΟΧ.

                  (2)

                  Στις 2 Μαρτίου 2011, η Επιτροπή εξέδωσε την πέμπτη δέσμη κατευθυντήριων γραμμών, σχετικά με την εφαρμογή, από την 1η Ιανουαρίου 2011, των κανόνων περί κρατικών ενισχύσεων στα μέτρα στήριξης των τραπεζών στο πλαίσιο της χρηματοπιστωτικής κρίσης (7) («κατευθυντήριες γραμμές περί παράτασης»). Με τις κατευθυντήριες γραμμές παρατάθηκε η ισχύς των κατευθυντήριων γραμμών περί αναδιάρθρωσης – των μόνων από τις τέσσερις δέσμες κατευθυντήριων γραμμών που είχαν συγκεκριμένη ημερομηνία λήξης – με τροποποίηση των όρων έως τις 31 Δεκεμβρίου 2011. Στις κατευθυντήριες γραμμές περί παράτασης, η Αρχή ανέφερε επίσης ότι φρονούσε ότι οι απαιτήσεις για την έγκριση κρατικών ενισχύσεων δυνάμει του άρθρου 61 παράγραφος 3 στοιχείο β) της συμφωνίας για τον ΕΟΧ, το οποίο επιτρέπει κατ’ εξαίρεση τη χορήγηση ενισχύσεων με σκοπό την άρση σοβαρής διαταραχής της οικονομίας κράτους μέλους της ΕΕ ή της ΕΖΕΣ, εξακολουθούσαν να πληρούνται και ότι οι κατευθυντήριες γραμμές περί τραπεζικών υπηρεσιών, ανακεφαλαιοποίησης και απομειωμένων περιουσιακών στοιχείων θα παρέμεναν σε ισχύ, ούτως ώστε να παρέχουν καθοδήγηση ως προς τις προϋποθέσεις συμβατότητας των ενισχύσεων που χορηγούνται σε τράπεζες λόγω της κρίσης, βάσει του άρθρου 61 παράγραφος 3 στοιχείο β) της συμφωνίας για τον ΕΟΧ.

                  (3)

                  Η έξαρση των εντάσεων στις αγορές κρατικών χρεογράφων το 2011 έθεσε υπό αυξανόμενη πίεση τον τραπεζικό τομέα στον ΕΟΧ, ιδίως από πλευράς πρόσβασης σε αγορές προθεσμιακής χρηματοδότησης. Η «δέσμη τραπεζικών μέτρων» που συμφωνήθηκε από τους αρχηγούς κρατών και κυβερνήσεων στη σύνοδο της 26ης Οκτωβρίου 2011 (8) αποβλέπει στην αποκατάσταση της εμπιστοσύνης στον τραπεζικό τομέα με την παροχή εγγυήσεων για μεσοπρόθεσμη χρηματοδότηση και τη σύσταση προσωρινού αποθεματικού ίσου προς δείκτη κεφαλαίων 9% σε ύψιστης ποιότητας κεφάλαια έχοντας συνυπολογίσει την αποτίμηση των ανοιγμάτων σε κρατικά χρεόγραφα με βάση τις τιμές της αγοράς. Παρά τα μέτρα αυτά, η Αρχή θεωρεί ότι οι προϋποθέσεις για την έγκριση κρατικών ενισχύσεων δυνάμει του άρθρου 61 παράγραφος 3 στοιχείο β) θα συνεχίσουν να πληρούνται και μετά τη λήξη του 2011.

                  (4)

                  Συνεπώς, οι κατευθυντήριες γραμμές σχετικά με τις τραπεζικές υπηρεσίες, την ανακεφαλαιοποίηση και τα απομειωμένα περιουσιακά στοιχεία θα παραμείνουν σε ισχύ και μετά την 31η Δεκεμβρίου 2011. Βάσει του ίδιου σκεπτικού, η χρονική ισχύς των κατευθυντήριων γραμμών περί αναδιάρθρωσης παρατείνεται μετά τις 31 Δεκεμβρίου 2011 (9). Η Αρχή θα παρακολουθεί την κατάσταση στις χρηματοπιστωτικές αγορές και θα λάβει μέτρα προς την κατεύθυνση πιο μόνιμων κανόνων για τις κρατικές ενισχύσεις διάσωσης και αναδιάρθρωσης τραπεζών, βάσει του άρθρου 61 παράγραφος 3 στοιχείο β) της συμφωνίας ΕΟΧ, μόλις το επιτρέψουν οι συνθήκες της αγοράς.

                  (5)

                  Για να διευκολυνθεί η εφαρμογή της δέσμης μέτρων για τον τραπεζικό τομέα και να ληφθούν υπόψη οι εξελίξεις στο προφίλ κινδύνου των τραπεζών από τότε που άρχισε η κρίση, είναι επιθυμητό να διευκρινισθούν περαιτέρω και να επικαιροποιηθούν οι κανόνες από ορισμένες απόψεις. Στις παρούσες κατευθυντήριες γραμμές καθορίζονται οι απαιτούμενες τροποποιήσεις των παραμέτρων βάσει των οποίων κρίνεται η συμβατότητα των κρατικών ενισχύσεων που χορηγούνται σε τράπεζες λόγω της κρίσης από την 1η Ιανουαρίου 2012. Συγκεκριμένα, οι παρούσες κατευθυντήριες γραμμές:

                              α)

                              συμπληρώνουν τις κατευθυντήριες γραμμές περί ανακεφαλαιοποίησης, παρέχοντας λεπτομερέστερες κατευθύνσεις για τον τρόπο εξασφάλισης κατάλληλης αμοιβής για τα κεφαλαιακά μέσα που δεν έχουν σταθερή απόδοση,

                              β)

                              εξηγούν τον τρόπο με τον οποίο η Αρχή θα προβεί σε αναλογική αξιολόγηση της μακροπρόθεσμης βιωσιμότητας των τραπεζών στο πλαίσιο της δέσμης τραπεζικών μέτρων, και

                              γ)

                              γ) εισάγουν αναθεωρημένη μέθοδο υπολογισμού που εξασφαλίζει ότι οι πληρωτέες αμοιβές για την χορήγηση εγγυήσεων επί τραπεζικών υποχρεώσεων είναι επαρκείς για τον περιορισμό της εκάστοτε ενίσχυσης στο ελάχιστο, με σκοπό να εξασφαλιστεί ότι η μέθοδος υπολογισμού λαμβάνει υπόψη την μεγαλύτερη διαφοροποίηση που παρατηρείται τελευταία στα περιθώρια συμβάσεων ανταλλαγής κινδύνου αθέτησης (CDS) των τραπεζών και στον αντίκτυπο των περιθωρίων CDS του οικείου κράτους της ΕΖΕΣ.

            2.   Αποτίμηση και οροί κρατικής ανακεφαλαιοποίησης

                  (6)

                  Οι κατευθυντήριες γραμμές περί ανακεφαλαιοποίησης παρέχουν γενικές κατευθύνσεις σχετικά με την αποτίμηση των εισφορών κεφαλαίου. Οι κατευθύνσεις αυτές αφορούν κατά κύριο λόγο κεφαλαιακά μέσα σταθερής απόδοσης.

                  (7)

                  Λόγω των κανονιστικών αλλαγών και του μεταβαλλόμενου περιβάλλοντος στην αγορά, η Αρχή προβλέπει ότι στο μέλλον ενδέχεται οι κρατικές εισφορές κεφαλαίων να λαμβάνουν συχνότερα τη μορφή μετοχών που έχουν μεταβλητή απόδοση. Η διευκρίνιση των κανόνων περί αποτίμησης των εισφορών κεφαλαίου είναι επιθυμητή λόγω του ότι οι μετοχές αυτές αμείβονται υπό μορφή (αβέβαιων) μερισμάτων και υπεραξίας, πράγμα το οποίο δυσκολεύει την άμεση εκ των προτέρων εκτίμηση της απόδοσης των μέσων αυτών.

                  (8)

                  Ως εκ τούτου, η Αρχή θα εκτιμά την απόδοση των εν λόγω εισφορών κεφαλαίου βάσει της τιμής έκδοσης των μετοχών. Η προεγγραφή σε εισφορές κεφαλαίου πρέπει να γίνεται με επαρκή έκπτωση επί της τιμής της μετοχής (κατόπιν προσαρμογής για να ληφθεί υπόψη το «φαινόμενο της μείωσης της συμμετοχής» (10)) αμέσως πριν την εξαγγελία της εισφοράς κεφαλαίου ώστε να υπάρχει εύλογη βεβαιότητα επαρκούς αμοιβής για το κράτος (11).

                  (9)

                  Για εισηγμένες τράπεζες, η τιμή αναφοράς για τις μετοχές πρέπει να είναι η αγοραία τιμή εισηγμένων μετοχών με δικαιώματα ισοδύναμα προς εκείνα που παρέχουν οι εκδιδόμενες μετοχές Για μη εισηγμένες τράπεζες, δεν υφίσταται τέτοια αγοραία τιμή και τα κράτη ΕΖΕΣ πρέπει να χρησιμοποιούν κατάλληλη προσέγγιση αποτίμησης βάσει της αγοράς (όπως την μέθοδο του λόγου P/E μιας ομάδας ομοτίμων ή άλλες μεθόδους αποτίμησης γενικής αποδοχής). Η προεγγραφή στις μετοχές πρέπει να γίνεται με κατάλληλη έκπτωση επί της εν λόγω αγοραίας (ή βάσει της αγοράς) τιμής.

                  (10)

                  Εάν τα κράτη ΕΖΕΣ προεγγράφονται για μετοχές χωρίς δικαίωμα ψήφου, μπορεί να απαιτείται μεγαλύτερη έκπτωση, το μέγεθος της οποίας πρέπει να αντανακλά την απόκλιση αποτίμησης μεταξύ μετοχών με δικαίωμα ψήφου και μετοχών χωρίς δικαίωμα ψήφου υπό τις επικρατούσες συνθήκες της αγοράς.

                  (11)

                  Τα μέτρα ανακεφαλαιοποίησης πρέπει να περιλαμβάνουν κατάλληλα κίνητρα ώστε οι τράπεζες να εξέρχονται από την κρατική υποστήριξη το συντομότερο δυνατό. Όσον αφορά τις μετοχές μεταβλητής απόδοσης, εάν τα κίνητρα εξόδου είναι σχεδιασμένα κατά τρόπον ώστε να περιορίζεται το περιθώριο θετικής εξέλιξης για το κράτος ΕΖΕΣ, π.χ. με την χορήγηση μακροπρόθεσμων δικαιωμάτων (warrants) στους υφιστάμενους μετόχους, ώστε να τους επιτραπεί να επαναγοράσουν τις νεοεκδοθείσες μετοχές από το κράτος σε τιμή που θα αποφέρει εύλογη ετήσια απόδοση στο κράτος, θα απαιτείται μεγαλύτερη έκπτωση που θα αντανακλά αυτόν τον περιορισμό του περιθωρίου θετικής εξέλιξης.

                  (12)

                  Σε όλες τις περιπτώσεις, το μέγεθος της έκπτωσης πρέπει να αντανακλά το μέγεθος της εισφοράς κεφαλαίου σε σχέση με τα υφιστάμενα ίδια βασικά κεφάλαια κατηγορίας 1 (Core Tier 1 capital). Όσο μεγαλύτερη η έλλειψη κεφαλαίων έναντι των υφιστάμενων κεφαλαίων τόσο μεγαλύτερος ο κίνδυνος για το κράτος και τόσο μεγαλύτερη η απαιτούμενη έκπτωση.

                  (13)

                  Τα υβριδικά μέσα πρέπει, κατ' αρχήν, να περιέχουν έναν «εναλλακτικό μηχανισμό καταβολής τοκομεριδίου» βάσει του οποίου τα τοκομερίδια που δεν μπορούν να καταβληθούν σε μετρητά θα μπορούν να καταβάλλονται στο κράτος υπό μορφή νεοεκδιδόμενων μετοχών.

                  (14)

                  Η Αρχή θα συνεχίσει να απαιτεί από τα κράτη ΕΖΕΣ να υποβάλλουν σχέδιο αναδιάρθρωσης (ή επικαιροποίηση υφιστάμενου σχεδίου αναδιάρθρωσης) εντός έξι μηνών από την ημερομηνία έκδοσης της απόφασης της Αρχής με την οποία εγκρίνεται η χορήγηση ενίσχυσης αναδιάρθρωσης για οποιαδήποτε τράπεζα τυγχάνει κρατικής στήριξης υπό μορφή ανακεφαλαιοποίησης ή απομείωσης της αξίας περιουσιακών στοιχείων. Όταν μια τράπεζα έχει ήδη αποτελέσει αντικείμενο προηγούμενης απόφασης χορήγησης ενίσχυσης διάσωσης βάσει των κανόνων που διέπουν την συμβατότητα των ενισχύσεων προς τράπεζες με το άρθρο 61 παράγραφος 3 στοιχείο β) της συμφωνίας για τον ΕΟΧ, είτε ως μέρος της ίδιας αναδιάρθρωσης είτε όχι, η Αρχή δύναται να απαιτήσει την υποβολή του σχεδίου αναδιάρθρωσης εντός χρονικού διαστήματος μικρότερου των έξι μηνών. Η Αρχή θα προβαίνει σε αναλογική αξιολόγηση της μακροπρόθεσμης βιωσιμότητας των τραπεζών, λαμβάνοντας πλήρως υπόψη στοιχεία που αποτελούν ένδειξη ότι οι τράπεζες είναι βιώσιμες μακροπρόθεσμα χωρίς σημαντική αναδιάρθρωση, ιδίως όταν η έλλειψη κεφαλαίων οφείλεται κατά βάση σε κρίση εμπιστοσύνης έναντι των κρατικών χρεογράφων, η κρατική εισφορά κεφαλαίων περιορίζεται στο ποσό που απαιτείται για την αντιστάθμιση των ζημιών από την αποτίμηση κρατικών ομολόγων των συμβαλλομένων μερών της συμφωνίας ΕΟΧ σε τρέχουσες τιμές της αγοράς, για βιώσιμες κατά τα λοιπά τράπεζες, και από την ανάλυση προκύπτει ότι οι εν λόγω τράπεζες δεν ανέλαβαν υπερβολικό κίνδυνο κατά την αγορά κρατικών χρεογράφων.

            3.   Αποτίμηση και όροι για κρατικές εγγυήσεις

                  (15)

                  Οι τράπεζες μπορεί να τύχουν κρατικής εγγύησης για την έκδοση νέων χρεογράφων, εξασφαλισμένων ή μη, με εξαίρεση τίτλους που ισοδυναμούν με ίδια κεφάλαια. Δεδομένου ότι η πίεση στη χρηματοδότηση τραπεζών εμφανίζεται κατά κόρον στις αγορές προθεσμιακής χρηματοδότησης, οι κρατικές εγγυήσεις πρέπει εν γένει να καλύπτουν μόνον τίτλους με διάρκεια λήξης ενός έως πέντε ετών (επτά ετών στην περίπτωση καλυμμένων ομολόγων).

                  (16)

                  Από την έναρξη της κρίσης, η αποτίμηση των κρατικών εγγυήσεων έχει συνδεθεί με τον διάμεσο του περιθωρίου CDS του δικαιούχου κατά το χρονικό διάστημα από 1ης Ιανουαρίου 2007 έως 31 Αυγούστου 2008. Η εν λόγω αποτίμηση αυξήθηκε από 1ης Ιουλίου 2010 ώστε να αντανακλά καλύτερα το προφίλ κινδύνου των επί μέρους δικαιούχων (12).

                  (17)

                  Λαμβάνοντας υπόψη τη μεγαλύτερη διαφοροποίηση με βάση τον κίνδυνο περιθωρίου CDS που παρατηρείται τελευταία, η εν λόγω μέθοδος αποτίμησης πρέπει να επικαιροποιηθεί ώστε να αναφέρεται στον διάμεσο των περιθωρίων CDS μιας τριετίας λήγουσας έναν μήνα πριν από τη χορήγηση των εγγυήσεων. Δεδομένου ότι οι αυξήσεις στα περιθώρια CDS τα τελευταία έτη οφείλονταν εν μέρει σε επιρροές που δεν συνδέονται με μεμονωμένες τράπεζες, ιδίως στις αυξανόμενες εντάσεις στις αγορές κρατικών χρεογράφων και σε μια γενικευμένη αύξηση της αίσθησης κινδύνου στον τραπεζικό τομέα, η μέθοδος αποτίμησης πρέπει να απομονώνει τον εγγενή κίνδυνο μεμονωμένων τραπεζών από τις μεταβολές των περιθωρίων CDS των κρατών ΕΟΧ και της αγοράς ως σύνολο. Η εν λόγω μέθοδος πρέπει επίσης να αντικατοπτρίζει το γεγονός ότι οι εγγυήσεις για καλυμμένα ομόλογα εκθέτουν τον εγγυητή σε πολύ μικρότερο κίνδυνο από ό,τι οι εγγυήσεις για μη εξασφαλισμένα χρέη.

                  (18)

                  Σύμφωνα με τις αρχές που αναφέρονται στην παράγραφο 17, η αναθεωρημένη μέθοδος αποτίμησης που παρατίθεται στο παράρτημα καθορίζει τις ελάχιστες αμοιβές για εγγυήσεις που θα πρέπει να ισχύουν κατά την χορήγηση κρατικών εγγυήσεων σε εθνική βάση, χωρίς τη συλλογική χορήγηση εγγυήσεων από κράτη ΕΖΕΣ. Η Αρχή θα εφαρμόσει την μέθοδο αυτή σε όλες τις κρατικές εγγυήσεις για τραπεζικούς τίτλους με διάρκεια λήξης τουλάχιστον ενός έτους, που εκδόθηκαν την 1η Ιανουαρίου 2012 ή μετά την ημερομηνία αυτή.

                  (19)

                  Όταν οι εγγυήσεις καλύπτουν υποχρεώσεις που δεν εκφράζονται στο εγχώριο νόμισμα του εγγυητή, πρέπει να χρεώνεται επιπρόσθετη αμοιβή για να καλυφθεί ο κίνδυνος συναλλαγματικής ισοτιμίας που αναλαμβάνει ο εγγυητής.

                  (20)

                  Όταν είναι αναγκαίο οι εγγυήσεις να καλύπτουν τίτλους με διάρκεια λήξης μικρότερη του έτους, η Αρχή θα συνεχίσει να εφαρμόζει την υφιστάμενη μέθοδο αποτίμησης, η οποία παρατίθεται για λόγους αναφοράς στο προσάρτημα. Η Αρχή δεν πρόκειται να εγκρίνει εγγυήσεις που καλύπτουν τίτλους με διάρκεια λήξης μικρότερη των τριών μηνών εκτός από εξαιρετικές περιπτώσεις στις οποίες οι εγγυήσεις αυτές είναι απαραίτητες για λόγους χρηματοπιστωτικής σταθερότητας. Στις περιπτώσεις αυτές, η Αρχή θα εκτιμά την προσήκουσα αμοιβή λαμβάνοντας υπόψη την ανάγκη να παρέχονται κατάλληλα κίνητρα εξόδου από την κρατική στήριξη το συντομότερο δυνατόν.

                  (21)

                  Εάν τα κράτη ΕΖΕΣ αποφασίσουν να χορηγήσουν συλλογικά εγγυήσεις για τραπεζικές υποχρεώσεις, η Αρχή θα επανεξετάσει αναλόγως τις κατευθύνσεις που παρέχει, ώστε να εξασφαλιστεί ιδίως ότι δίδεται βαρύτητα στα περιθώρια CDS των κρατών ΕΖΕΣ μόνον στον βαθμό που εξακολουθούν να έχουν σημασία.

                  (22)

                  Για να μπορέσει η Αρχή να αξιολογήσει την εφαρμογή της αναθεωρημένης μεθόδου αποτίμησης στην πράξη, κατά την κοινοποίηση νέων εγγυήσεων ή της παράτασης ισχύος εγγυήσεων, τα κράτη ΕΖΕΣ θα πρέπει να αναφέρουν μια ενδεικτική αμοιβή για κάθε τράπεζα που είναι επιλέξιμη για τις σχετικές εγγυήσεις, εφαρμόζοντας την μέθοδο σε πρόσφατα στοιχεία προερχόμενα από τις αγορές. Τα κράτη ΕΖΕΣ θα πρέπει επίσης να κοινοποιούν στην Αρχή, εντός τριών μηνών μετά την εκάστοτε έκδοση εγγυημένων ομολόγων, την πραγματική εγγυητική αμοιβή που χρεώθηκε για κάθε έκδοση εγγυημένων ομολόγων.

         (1)  Κατευθυντήριες γραμμές για την εφαρμογή και την ερμηνεία των άρθρων 61 και 62 της συμφωνίας ΕΟΧ και του άρθρου 1 του πρωτοκόλλου 3 της συμφωνίας Εποπτείας και Δικαστηρίου (οι «κατευθυντήριες γραμμές για τις κρατικές ενισχύσεις»), οι οποίες εγκρίθηκαν και εκδόθηκαν από την Αρχή στις 19.1.1994 και δημοσιεύθηκαν στην Επίσημη Εφημερίδα της Ευρωπαϊκής Ένωσης (εφεξής αναφέρεται ως ΕΕ) L 231 της 3.9.1994, σ. 1 και στο συμπλήρωμα ΕΟΧ αριθ. 32 της 3.9.1994, σ. 1. Οι κατευθυντήριες γραμμές τροποποιήθηκαν τελευταία στις 02.03.2011. Το επικαιροποιημένο κείμενο των κατευθυντήριων γραμμών για τις κρατικές ενισχύσεις δημοσιεύεται στον δικτυακό τόπο της Αρχής: http://www.eftasurv.int/state-aid/legal-framework/state-aid-guidelines/

         (2)  Προς διευκόλυνση του αναγνώστη, στο παρόν έγγραφο οι χρηματοπιστωτικοί οργανισμοί αναφέρονται απλώς ως «τράπεζες».

         (3)  Διατίθεται στην ηλεκτρονική διεύθυνση http://www.eftasurv.int/?1=1&showLinkID=16604&1=1

         (4)  Διατίθεται στην ηλεκτρονική διεύθυνση http://www.eftasurv.int/?1=1&showLinkID=16015&1=1

         (5)  Διατίθεται στην ηλεκτρονική διεύθυνση http://www.eftasurv.int/?1=1&showLinkID=16585&1=1

         (6)  Διατίθεται στην ηλεκτρονική διεύθυνση http://www.eftasurv.int/media/state-aid-guidelines/Part-VIII—Return-to-viability-and-the-assessment-of-restructuring-measures-in-the-financial-sector.pdf

         (7)  Διατίθεται στην ηλεκτρονική διεύθυνση http://www.eftasurv.int/media/state-aid-guidelines/Part-VIII—Financial-Crisis-Guidelines-2011.pdf

         (8)  Δήλωση των αρχηγών κρατών και κυβερνήσεων της ΕΕ της 26.10.2011, (http://www.consilium.europa-.eu/uedocs/cms_Data/docs/pressdata/en/ec/125621.pdf).

         (9)  Σύμφωνα με την παρελθούσα πρακτική της Αρχής, τα υφιστάμενα ή νέα καθεστώτα στήριξης των τραπεζών (ασχέτως των μηχανισμών που περιλαμβάνουν: δηλαδή εγγυήσεων, ανακεφαλαιοποίησης, μέτρων ενίσχυσης της ρευστότητας, μέτρων αντιμετώπισης απομειωμένων περιουσιακών στοιχείων, κ.λπ.) θα παραταθούν ή θα εγκριθούν μόνο για έξι μήνες, με σκοπό την υλοποίηση πρόσθετων προσαρμογών, στα μέσα του 2012, αν κριθεί αναγκαίο.

         (10)  Αυτό το «φαινόμενο της μείωσης της συμμετοχής» μπορεί να ποσοτικοποιηθεί με γενικής αποδοχής τεχνικές της αγοράς (π.χ. θεωρητική, προδικαιωμάτων, αξία ανά μετοχή (TERP)).

         (11)  Εάν τα κράτη ΕΖΕΣ εγγυώνται την έκδοση μετοχών, ο οργανισμός που τις εκδίδει θα πρέπει να καταβάλει κατάλληλη σχετική αμοιβή.

         (12)  Βλ. έγγραφο εργασίας της Γενικής Διεύθυνσης Ανταγωνισμού, της 30.4.2010 για την εφαρμογή των κανόνων κρατικών ενισχύσεων στα καθεστώτα δημόσιων εγγυήσεων για την κάλυψη τραπεζικών χρεών που θα εκδοθούν μετά τις 30.6.2010 (http://ec.europa.eu/competition/state_aid/studies_reports/phase_out_bank_guarantees.pdf).

         Προσάρτημα

            Εγγυήσεις που καλύπτουν τίτλους με διάρκεια λήξης τουλάχιστον ενός έτους

         Η εγγυητική αμοιβή πρέπει να είναι τουλάχιστον το άθροισμα:

                     1)

                     βασικής αμοιβής ίσης προς 40 μονάδες βάσης (μβ), και

                     2)

                     αμοιβής βάσει κινδύνου, ίσης προς το εξαγόμενο 40 μονάδων βάσης επί συντελεστή κινδύνου αποτελούμενο από i) το ένα δεύτερο του λόγου του διάμεσου περιθωρίου CDS του δικαιούχου για πενταετή ομόλογα κύριας εξοφλητικής προτεραιότητας, για την τριετία που λήγει έναν μήνα πριν από την ημερομηνία έκδοσης του εγγυημένου ομολόγου προς τον διάμεσο του δείκτη πενταετών τίτλων εξοφλητικής προτεραιότητας iTraxx Europe Senior Financials, για την ίδια τριετία, συν ii) το ένα δεύτερο του λόγου του διάμεσου περιθωρίου CDS όλων των κρατών ΕΟΧ για πενταετή ομόλογα εξοφλητικής προτεραιότητας προς το διάμεσο περιθώριο CDS του κράτους ΕΖΕΣ που χορηγεί την εγγύηση για πενταετή ομόλογα εξοφλητικής προτεραιότητας για την ίδια τριετία.

               Ο μαθηματικός τύπος της εγγυητικής αμοιβής διατυπώνεται ως εξής:

         όπου A είναι το διάμεσο περιθώριο CDS του δικαιούχου για πενταετή ομόλογα κύριας εξοφλητικής προτεραιότητας, B είναι ο διάμεσος του δείκτη πενταετών τίτλων κύριας εξοφλητικής προτεραιότητας iTraxx Europe Senior Financials, C είναι το διάμεσο περιθώριο CDS όλων των κρατών ΕΟΧ για πενταετή ομόλογα κύριας εξοφλητικής προτεραιότητας και D το διάμεσο περιθώριο CDS του κράτους ΕΖΕΣ που χορηγεί την εγγύηση για πενταετή ομόλογα κύριας εξοφλητικής προτεραιότητας.
         Οι διάμεσοι υπολογίζονται για την τριετία που λήγει έναν μήνα πριν από την ημερομηνία έκδοσης του εγγυημένου ομολόγου.
         Στην περίπτωση εγγυήσεων για καλυμμένα ομόλογα, η εγγυητική αμοιβή δύναται να λαμβάνει υπόψη μόνον το ήμισυ της βάσει κινδύνου αμοιβής που υπολογίζεται σύμφωνα με το σημείο 2) ανωτέρω.

            Τράπεζες χωρίς αντιπροσωπευτικά στοιχεία CDS

         Για τις τράπεζες χωρίς στοιχεία CDS, ή χωρίς αντιπροσωπευτικά στοιχεία CDS αλλά με πιστοληπτική διαβάθμιση, πρέπει να τεκμαίρεται ένα ισοδύναμο περιθωρίου CDS από τη διάμεση τιμή των περιθωρίων CDS πενταετών ομολόγων κατά την ίδια περίοδο δείγματος για την κατηγορία πιστοληπτικής διαβάθμισης στην οποία κατατάσσονται οι τράπεζες αυτές, με βάση αντιπροσωπευτικό δείγμα μεγάλων τραπεζών των κρατών ΕΟΧ. Η εποπτική αρχή θα αξιολογεί αν τα στοιχεία CDS μιας τράπεζας είναι αντιπροσωπευτικά.
         Για τις τράπεζες χωρίς στοιχεία CDS και χωρίς πιστοληπτική διαβάθμιση, πρέπει να τεκμαίρεται ένα ισοδύναμο περιθωρίου CDS από την διάμεση τιμή των περιθωρίων CDS πενταετών ομολόγων κατά την ίδια περίοδο δείγματος για την χαμηλότερη κατηγορία πιστοληπτικής διαβάθμισης (1), με βάση αντιπροσωπευτικό δείγμα μεγάλων τραπεζών των κρατών ΕΟΧ. Το υπολογιζόμενο περιθώριο CDS, γι’ αυτήν την κατηγορία τραπεζών, μπορεί να προσαρμόζεται βάσει εποπτικής αξιολόγησης.
         Η Αρχή θα καθορίσει τα αντιπροσωπευτικά δείγματα μεγάλων τραπεζών των κρατών ΕΟΧ.

            Εγγυήσεις που καλύπτουν χρεόγραφα με διάρκεια λήξης μικρότερη του ενός έτους

         Δεδομένου ότι τα περιθώρια CDS μπορεί να μην αποτελούν κατάλληλο μέσο μέτρησης του πιστωτικού κινδύνου για χρεόγραφα με διάρκεια λήξης μικρότερη του ενός έτους, η εγγυητική αμοιβή πρέπει να ισούται τουλάχιστον με το άθροισμα:

                     1)

                     βασικής αμοιβής ίσης προς 50 μονάδες βάσης, και

                     2)

                     αμοιβής βάσει κινδύνου, ίσης προς 20 μονάδες βάσης για τράπεζες με διαβάθμιση A+ ή A, 30 μονάδες βάσης για τράπεζες με διαβάθμιση A–, ή 40 μονάδες βάσης για τράπεζες με διαβάθμιση κάτω από A– ή χωρίς διαβάθμιση.

            (1)  Η χαμηλότερη κατηγορία πιστοληπτικής διαβάθμισης που πρέπει να λαμβάνεται υπόψη είναι η Α, δεδομένου ότι δεν υπάρχουν επαρκή στοιχεία για την κατηγορία ΒΒΒ.


Avis juridique important

|

41997D0509

97/509/ΕΚΑΧ: Απόφαση των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 31ης Ιουλίου 1997 σχετικά με ορισμένα μέτρα που εφαρμόζονται έναντι της Ρωσικής Ομοσπονδίας όσον αφορά το εμπόριο ορισμένων προϊόντων σιδήρου και χάλυβα που υπάγονται στη συνθήκη ΕΚΑΧ

Επίσημη Εφημερίδα αριθ. L 214 της 06/08/1997 σ. 0031 - 0034

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 31ης Ιουλίου 1997 σχετικά με ορισμένα μέτρα που εφαρμόζονται έναντι της Ρωσικής Ομοσπονδίας όσον αφορά το εμπόριο ορισμένων προϊόντων σιδήρου και χάλυβα που υπάγονται στη συνθήκη ΕΚΑΧ (97/509/ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,Σε συμφωνία με την Επιτροπή,ΑΠΟΦΑΣΙΖΟΥΝ:Άρθρο 1 1. Μέχρι να αρχίσει να ισχύει η νέα συμφωνία ΕΚΑΧ για το χάλυβα με τη Ρωσική Ομοσπονδία, και προκειμένου να αποφευχθεί αναστάτωση στο εμπόριο των προϊόντων που καλύπτει, μετά τη λήξη στις 30 Ιουνίου 1997, της παραταθείσας συμφωνίας 1995-1996, οι εισαγωγές σε όλα τα κράτη μέλη προϊόντων σιδήρου και χάλυβα που υπάγονται στη συνθήκη ΕΚΑΧ και αναφέρονται στο παράρτημα Ι, καταγωγής Ρωσικής Ομοσπονδίας, υπόκεινται σε άδεια εισαγωγής έως τις 30 Σεπτεμβρίου 1997.2. Οι άδειες εκδίδονται μόνον εντός των καθοριζομένων στο άρθρο 2 ορίων. Τα προϊόντα σιδήρου και χάλυβα καταγωγής Ρωσικής Ομοσπονδίας, που καλύπτονται από άδεια εισαγωγής η οποία έχει εκδοθεί πριν από την ημερομηνία έναρξης ισχύος της παρούσας απόφασης και τα οποία έχουν ήδη αποσταλεί στην Κοινότητα πριν από την ημερομηνία αυτή, γίνονται δεκτά χωρίς την άδεια που ισχύει για τα προϊόντα τα οποία καλύπτονται από αυτόνομη ποσόστωση.Άρθρο 2 Οι ποσότητες των επιτρεπομένων εισαγωγών καθορίζονται, ανά ομάδα προϊόντων και για το σύνολο της Κοινότητας, σύμφωνα με τις ποσοστώσεις που ορίζονται στο παράρτημα ΙΙ.Άρθρο 3 1. Για την εφαρμογή των διατάξεων του άρθρου 2, οι αρμόδιες αρχές των κρατών μελών που απαριθμούνται στο παράρτημα ΙΙΙ, πριν εκδόσουν άδειες εισαγωγής, κοινοποιούν στην Επιτροπή τα ποσά των αιτήσεων αδειών εισαγωγής, συνοδευόμενα από πρωτότυπα αδειών εξαγωγής που τους έχουν περιέλθει. Εις απάντηση, η Επιτροπή κοινοποιεί την επιβεβαίωσή της ότι το αιτούμενο(-α) ποσό(-α) ποσοτήτων είναι διαθέσιμα προς εισαγωγή, κατά τη χρονολογική σειρά παραλαβής των κοινοποιήσεων των κρατών μελών (βάσει της αρχής κατά την οποία «όποιος παρουσιάζεται πρώτος εξυπηρετείται πρώτος»).2. Οι αιτήσεις που περιλαμβάνονται στις κοινοποιήσεις προς την Επιτροπή είναι έγκυρες αν δηλώνουν σαφώς για κάθε περίπτωση τη χώρα εξαγωγής, την ομάδα συγκεκριμένων προϊόντων, τις ποσότητες που πρόκειται να εισαχθούν, τον αριθμό της άδειας εξαγωγής, το έτος ποσόστωσης, καθώς και το κράτος μέλος στο οποίο τα προϊόντα πρόκειται να τεθούν σε ελεύθερη κυκλοφορία.3. Οι προβλεπόμενες από τις παραγράφους 1 και 2 κοινοποιήσεις διαβιβάζονται ηλεκτρονικώς μέσω του ολοκληρωμένου δικτύου που εγκαθίσταται προς το σκοπό αυτό, εκτός εάν, για αδήριτους τεχνικούς λόγους, απαιτείται να χρησιμοποιηθούν προσωρινά άλλα μέσα επικοινωνίας.4. Η Επιτροπή ενημερώνει τακτικά τα κράτη μέλη ως προς το βαθμό χρησιμοποίησης των ποσοτήτων.5. Τα κράτη μέλη και η Επιτροπή συντονίζονται για να εξασφαλίσουν ότι δεν γίνεται υπέρβαση των ποσοτήτων αυτών.Άρθρο 4 Εφόσον συναφθεί συμφωνία μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας περί του εμπορίου ορισμένων προϊόντων σιδήρου και χάλυβα και αρχίσει να ισχύει κατά τη διάρκεια της περιόδου εφαρμογής της παρούσας απόφασης, οι διατάξεις της εν λόγω συμφωνίας μαζί με οιαδήποτε μέτρα ληφθούν για να της δώσουν ισχύ αντικαθιστούν τις διατάξεις της παρούσας απόφασης από την ημερομηνία ενάρξεως ισχύος της συμφωνίας.Άρθρο 5 Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Προκειμένου να διατηρηθεί η συνέχεια στη διαχείριση των ποσοστώσεων για το 1997, η παρούσα απόφαση εφαρμόζεται από 1ης Αυγούστου 1997.Βρυξέλλες, 31 Ιουλίου 1997.Ο ΠρόεδροςJ. POOSΠΑΡΑΡΤΗΜΑ Ι SA. Επίπεδα προϊόντα έλασης SA1. Σε ρόλους7208 10 007208 25 007208 26 007208 27 007208 36 007208 37 907208 38 907208 39 907211 14 107211 19 207219 11 007219 12 107219 12 907219 13 107219 13 907219 14 107219 14 907225 19 107225 20 207225 30 00SA1.α. Ρόλοι θερμικής έλασης για επανέλαση7208 37 107208 38 107208 39 10SA2. Φύλλα (λαμαρίνες) μεγάλου πλάτους7208 40 107208 51 107208 51 307208 51 507208 51 917208 51 997208 52 107208 52 917208 52 997208 53 107211 13 00SA3. Άλλα επίπεδα προϊόντα έλασης7208 40 907208 53 907208 54 107208 54 907208 90 107209 15 007209 16 107209 16 907209 17 107209 17 907209 18 107209 18 917209 18 997209 25 007209 26 107209 26 907209 27 107209 27 907209 28 107209 28 907209 90 107210 11 107210 12 117210 12 197210 20 107210 30 107210 41 107210 49 107210 50 107210 61 107210 69 107210 70 317210 70 397210 90 317210 90 337210 90 387211 14 907211 19 907211 23 107211 23 517211 29 207211 90 117212 10 107212 10 917212 20 117212 30 117212 40 107212 40 917212 50 317212 50 517212 60 117212 60 917219 21 107219 21 907219 22 107219 22 907219 23 007219 24 007219 31 007219 32 107219 32 907219 33 107219 33 907219 34 107219 34 907219 35 107219 35 907225 40 80SB. Επιμήκη προϊόντα SB1. Δοκοί7207 19 317207 20 717216 31 117216 31 197216 31 917216 31 997216 32 117216 32 197216 32 917216 32 997216 33 107216 33 90SB2. Χονδρόσυρμα7213 10 007213 20 007213 91 107213 91 207213 91 417213 91 497213 91 707213 91 907213 99 107213 99 907221 00 107221 00 907227 10 007227 20 007227 90 107227 90 507227 90 95SB3. Λοιπά επιμήκη προϊόντα7207 19 117207 19 147207 19 167207 20 517207 20 557207 20 577214 20 007214 30 007214 91 107214 91 907214 99 107214 99 317214 99 397214 99 507214 99 617214 99 697214 99 807214 99 907215 90 107216 10 007216 21 007216 22 007216 40 107216 40 907216 50 107216 50 917216 50 997216 99 107218 99 207222 11 117222 11 197222 11 217222 11 297222 11 917222 11 997222 19 107222 19 907222 30 107222 40 107222 40 307224 90 317224 90 397228 10 107228 10 307228 20 117228 20 197228 20 307228 30 207228 30 417228 30 497228 30 617228 30 697228 30 707228 30 897228 60 107228 70 107228 70 317228 80 107228 80 907301 10 00ΠΑΡΑΡΤΗΜΑ ΙΙ ΠΟΣΟΣΤΩΣΕΙΣ >ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙΙ LISTE OVER KOMPETENTE NATIONALE MYNDIGHEDER LISTE DER ZUSTΔNDIGEN BEHΦRDEN DER MITGLIEDSTAATEN ΚΑΤΑΛΟΓΟΣ ΤΩΝ ΑΡΜΟΔΙΩΝ ΕΘΝΙΚΩΝ ΑΡΧΩΝ LISTA DE LAS AUTORIDADES NACIONALES COMPETENTES LISTE DES AUTORITΙS NATIONALES COMPΙTENTES ELENCO DELLE COMPETENTI AUTORITΐ NAZIONALI LIJST VAN BEVOEGDE NATIONALE INSTANTIES LISTA DAS AUTORIDADES NACIONAIS COMPETENTES LUETTELO TOIMIVALTAISISTA KANSALLISISTA VIRANOMAISISTA LISTA ΦVER BEHΦRIGA NATIONELLA MYNDIGHETER LIST OF THE COMPETENT NATIONAL AUTHORITIESBELGIQUE/BELGIΛAdministration des relations ιconomiquesQuatriθme division: Mise en oeuvre des politiques commerciales internationales- Service «Licences»Rue Gιnιral Leman 60B-1040 BruxellesTιlιcopieur: (32 2) 230 83 22Bestuur van de Economische BetrekkingenVierde Afdeling: Toepassing van het Internationale Handelsbeleid - Dienst VergunningenGeneraal Lemanstraat 60B-1040 BrusselFax: (32-2) 230 83 22DANMARKErhvervsfremme StyrelsenSψndergade 25DK-8600 SilkeborgFax: (45) 87 20 40 77DEUTSCHLANDBundesamt fόr Wirtschaft, Dienst 01Postfach 51 71D-65762 Eschborn 1Fax: (49) 6196 40 42 12ΕΛΛΑΔΑΥπουργείο Εθνικής ΟικονομίαςΓενική Γραμματεία ΔΟΣΔιεύθυνση Διαδικασιών Εξωτερικού ΕμπορίουΚορνάρου 1GR-105 63 ΑθήναΦαξ: (301) 328 6029/328 6059/328 6039ESPAΡAMinisterio de Economνa y HaciendaDirecciσn General de Comercio ExteriorPaseo de la Castellana 162E-28046 MadridFax: (34 1) 563 18 23/349 38 31FRANCESetice8 Rue de la Tour des DamesF-75436 Paris Cedex 09Tιlιcopieur: (33 1) 44 63 26 59IRELANDLicensing UnitDepartment of Tourism and TradeKildare StreetIRL-Dublin 2Fax: (353 1) 676 61 54ITALIAMinistero del Commercio con l'EsteroDirezione generale per la politica commerciale e per la gestione del regime degli scambiViale America 341, I-00144 RomaTelefax: (39 6) 59 93 22 35-59 93 26 36LUXEMBOURGMinistθre des affaires ιtrangθresOffice des licencesBoξte postale 113L-2011 LuxembourgTιlιcopieur: (352) 46 61 38NEDERLANDCentrale Dienst voor In- en UitvoerPostbus 30003Engelse Kamp 29700 RD GroningenNederlandFax: (31-50) 526 06 98ΦSTERREICHBundesministerium fόr wirtschaftliche AngelegenheitenAuίenwirtschaftsadministrationLandstrasser Hauptstraίe 55-57A-1030 WienFax: (43-1) 715 83 47PORTUGALDirecηγo-Geral do Comιrcio ExternoAvenida da Repϊblica, 79P-1000 LisboaTelefax: (351-1) 793 22 10SUOMITullihallitusPL 512FIN-00101 HelsinkiTelekopio: (358 9) 614 2852SVERIGEKommerskollegiumBox 6803S-113 86 StockholmFax: (46 8) 30 67 59UNITED KINGDOMDepartment of Trade and IndustryImport Licensing BranchQueensway House, West PrecinctBillingham TS23 2NFClevelandFax: (44) 1642 53 35 57


title: 2013/610/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/324

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης για το οικονομικό έτος 2011
   (2013/610/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης για το οικονομικό έτος 2011, που συνοδεύεται από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 2007/2004 του Συμβουλίου, της 26ης Οκτωβρίου 2004, σχετικά με τη σύσταση ευρωπαϊκού οργανισμού για τη διαχείριση της επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης (4), και ιδίως το άρθρο 30,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0079/2013),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης όσον αφορά την εκτέλεση του προϋπολογισμού του Οργανισμού για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 202.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 349 της 25.11.2004, σ. 1.

      (5)  ΕΕ L 357 της 31.12.2002, σ. 72.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης για το οικονομικό έτος 2011, που συνοδεύεται από τις απαντήσεις του Οργανισμού (1),

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 2007/2004 του Συμβουλίου, της 26ης Οκτωβρίου 2004, σχετικά με τη σύσταση ευρωπαϊκού οργανισμού για τη διαχείριση της επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης (4), και ιδίως το άρθρο 30,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0079/2013),

                  A.

                  λαμβάνοντας υπόψη ότι το Ελεγκτικό Συνέδριο αναφέρει πως απέσπασε εύλογη διαβεβαίωση ότι οι ετήσιοι λογαριασμοί του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης («ο Οργανισμός») για το οικονομικό έτος 2011 είναι αξιόπιστοι και ότι οι πράξεις στις οποίες βασίζονται είναι νόμιμες και κανονικές,

                  B.

                  λαμβάνοντας υπόψη ότι στις 10 Μαΐου 2012 το Κοινοβούλιο χορήγησε απαλλαγή στον εκτελεστικό διευθυντή του Οργανισμού όσον αφορά την εκτέλεση του προϋπολογισμού του Οργανισμού για το οικονομικό έτος 2010 (6), στο δε συνοδευτικό ψήφισμα της απόφασης περί απαλλαγής, μεταξύ άλλων:

                              —

                              επαναλαμβάνει ότι η πρακτική της μεταφοράς πιστώσεων στο επόμενο έτος πρέπει να περικοπεί σημαντικά και ότι δεν πρέπει να δημιουργεί προσκόμματα στις πρακτικές της χρηστής δημοσιονομικής διαχείρισης και ζητεί από τον Οργανισμό να τηρεί μελλοντικά την αρχή της ετήσιας διάρκειας του προϋπολογισμού,

                              —

                              καλεί τον Οργανισμό να προβεί σε ελέγχους εκ των υστέρων υπό μορφή επισκέψεων επιτόπου,

                  Γ.

                  λαμβάνοντας υπόψη ότι ο συνολικός προϋπολογισμός του Οργανισμού για το οικονομικό έτος 2011 ήταν 118 200 000 EUR έναντι 93 200 000 EUR το οικονομικό έτος 2010· λαμβάνοντας υπόψη ότι η αρχική συνεισφορά της Ένωσης στον προϋπολογισμό του Οργανισμού για το έτος 2011 ανερχόταν σε 111 000 000 EUR, έναντι 89 100 000 EUR το 2010,

         Δημοσιονομική και χρηματοοικονομική διαχείριση

                  1.

                  επισημαίνει ότι για τον προϋπολογισμό του Οργανισμού υπήρξαν τρεις διορθωτικοί προϋπολογισμοί που είχαν τριπλό στόχο:

                              —

                              να εισαχθεί το κονδύλιο «Eurosur» στον τίτλο III του προϋπολογισμού (επιχειρησιακές δαπάνες),

                              —

                              να αυξηθεί ο προϋπολογισμός του Οργανισμού κατά 12 700 000 EUR στο πλαίσιο της δέσμης έκτακτης απόκρισης στις εξελίξεις στη Βόρεια Αφρική,

                              —

                              να συμπεριληφθεί ποσό 31 800 000 EUR σε πιστώσεις ανάληψης υποχρεώσεων για τη δέσμη έκτακτης απόκρισης στη Μεσόγειο·

                  2.

                  παρατηρεί ότι σε επίπεδο καταβληθεισών πιστώσεων το ποσοστό εκτέλεσης του προϋπολογισμού του Οργανισμού ανέρχεται σε 96 % στον τίτλο I (Δαπάνες για το προσωπικό), 74 % στον τίτλο II (Διοικητικές δαπάνες), και 58 % στον τίτλο III (Επιχειρησιακές δαπάνες)· καλεί τον Οργανισμό να εφαρμόσει ειδικά μέτρα για τη βελτίωση της διαδικασίας κατάρτισης του προϋπολογισμού του, και για την αύξηση του ποσοστού εκτέλεσης των πιστώσεων πληρωμών όσον αφορά τις διοικητικές και τις επιχειρησιακές δαπάνες·

                  3.

                  εκφράζει τη βαθιά του ανησυχία για το γεγονός ότι το 33 % των πιστώσεων του προϋπολογισμού του Οργανισμού για το 2011 (38,7 εκατ. EUR) μεταφέρθηκαν στο 2012· επισημαίνει ότι οι μεταφορές πιστώσεων που αφορούσαν τον τίτλο III «Επιχειρησιακές δαπάνες» ανήλθαν σε 36 εκατ. EUR (41 %)· παρατηρεί ότι όπως και κατά το 2010, το επίπεδο των μεταφορών στο επόμενο έτος είναι υπερβολικά υψηλό και αντιβαίνει στην αρχή της ετήσιας διάρκειας του προϋπολογισμού·

                  4.

                  εκφράζει την αποδοκιμασία του για το γεγονός ότι στο συνολικό μεταφερόμενο ποσό στο επόμενο έτος περιλαμβάνονται συνολικές δεσμεύσεις του Οργανισμού ύψους 5,1 εκατ. EUR· επισημαίνει ότι ο δημοσιονομικός κανονισμός του Οργανισμού δεν παρέχει σαφή βάση για την πραγματοποίηση της εν λόγω μεταφοράς στο επόμενο έτος· έχει επίγνωση του γεγονότος ότι χρηματοδοτήσεις που ενδέχεται να ληφθούν στο τέλος του οικονομικού έτους μπορεί να έχουν ως αποτέλεσμα ακόμα υψηλότερες μεταφορές πιστώσεων στο επόμενο έτος·

         Συνέχεια που δόθηκε στις συστάσεις στο πλαίσιο της απαλλαγής για το 2010

                  5.

                  επισημαίνει ότι το 2012 ο Οργανισμός υιοθέτησε και εφάρμοσε στρατηγική εκ των υστέρων ελέγχων και διεξήγαγε τρεις επισκέψεις επιτόπου που αφορούσαν το 9 % των επιχορηγήσεων ύψους 73 εκατ. EUR που καταβλήθηκαν το 2011· εκφράζει την ικανοποίησή του για το γεγονός ότι διαπιστώθηκε ποσοστό σφάλματος μικρότερο από 1 %, και ότι για το 2013 έχουν προγραμματιστεί έξι επιτόπιοι έλεγχοι·

                  6.

                  επισημαίνει τις προσπάθειες του Οργανισμού και τις μόνιμες δυσκολίες που αντιμετωπίζει στη διαδικασία της εκτέλεσης του προϋπολογισμού του· επισημαίνει τις εξηγήσεις που δίνει ο Οργανισμός σύμφωνα με τις οποίες οι δυσκολίες προκλήθηκαν μεταξύ άλλων από εξωτερικούς παράγοντες όπως αιφνίδιες εξελίξεις στα εξωτερικά σύνορα· καλεί τον Οργανισμό να συνεχίσει τις προσπάθειές του στον συγκεκριμένο τομέα·

         Συστήματα εποπτείας και ελέγχου

                  7.

                  γνωρίζει ότι παρά την πραγματοποίηση εύλογων ελέγχων, ο Οργανισμός δεν ζητούσε συνήθως παραστατικά έγγραφα, με τα οποία θα μπορούσε να αποφύγει τον κίνδυνο να καταβάλει επιχορηγήσεις για μη επιλέξιμες δαπάνες για τις κοινές επιχειρήσεις που διεξάγουν τα κράτη μέλη και οι συνδεδεμένες χώρες του Σέγκεν· εκφράζει την ικανοποίησή του για το γεγονός ότι ο Οργανισμός υιοθέτησε πολιτικές για την ενίσχυση των εκ των υστέρων ελέγχων συμπεριλαμβάνοντας συστηματικά την απαίτηση για υποβολή παραστατικών·

                  8.

                  διαπιστώνει με έκπληξη ότι από το 2010 το σύστημα λογιστικής του Οργανισμού επικυρώνεται από τον υπόλογό του·

                  9.

                  εκφράζει τη λύπη του για τις αδυναμίες που διαπιστώθηκαν στον εσωτερικό έλεγχο, όσον αφορά τη διαχείριση των πάγιων στοιχείων ενεργητικού· προβληματίζεται από το γεγονός ότι δεν προβλέπεται διαδικασία για τη διάθεση πάγιων στοιχείων ενεργητικού και η φυσική καταγραφή είναι ελλιπής·

                  10.

                  παραπέμπει, όσον αφορά τις άλλες παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 17ης Απριλίου 2013 (7) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 388 της 15.12.2012, σ. 202.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 349 της 25.11.2004, σ. 1.

         (5)  ΕΕ L 357 της 31.12.2002, σ. 72.

         (6)  ΕΕ L 286 της 17.10.2012, σ. 288.

         (7)  Κείμενα που εγκρίθηκαν, P7_TA(2013)0134 (βλέπε σελίδα 374 της παρούσας Επίσημης Εφημερίδας).


Avis juridique important

|

31998D0196

Απόφαση του Συμβουλίου της 27ης Φεβρουαρίου 1998 με την οποία καταργείται η κοινή θέση 97/625/ΚΕΠΠΑ που καθόρισε το Συμβούλιο δυνάμει του άρθρου Ι.2 της συνθήκης για την Ευρωπαϊκή Ένωση, σχετικά με τη λήψη περιοριστικών μέτρων κατά των αντιδρούντων στις ειρηνευτικές συμφωνίες στη Βοσνία-Ερζεγοβίνη

Επίσημη Εφημερίδα αριθ. L 075 της 12/03/1998 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Φεβρουαρίου 1998 με την οποία καταργείται η κοινή θέση 97/625/ΚΕΠΠΑ που καθόρισε το Συμβούλιο δυνάμει του άρθρου Ι.2 της συνθήκης για την Ευρωπαϊκή Ένωση, σχετικά με τη λήψη περιοριστικών μέτρων κατά των αντιδρούντων στις ειρηνευτικές συμφωνίες στη Βοσνία-Ερζεγοβίνη (98/196/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,Εκτιμώντας:ότι, με την κοινή θέση 97/625/ΚΕΠΠΑ (1), το Συμβούλιο, λαμβάνοντας υπόψη τις συστάσεις του ύπατου αντιπροσώπου, απεφάσισε στις 15 Σεπτεμβρίου 1997 ότι τα άτομα που απαριθμούνται στο παράρτημα αυτής, δεν γίνονται δεκτά στο έδαφος των κρατών μελών 7ότι το Συμβούλιο, κατόπιν συστάσεως του ύπατου αντιπροσώπου, φρονεί ότι θα πρέπει να αρθεί η απαγόρευση για τα εν λόγω άτομα να ταχιδεύουν στο έδαφος των κρατών μελών 7ότι οι όροι της κοινής θέσης 97/625/ΚΕΠΠΑ μπορούν ανά πάσα στιγμή να επανέλθουν σε ισχύ, κυρίως κατόπιν νέων συστάσεων του ύπατου αντιπροσώπου,ΑΠΟΦΑΣΙΖΕΙ:Αρθρο 1Η κοινή θέση 97/625/ΚΕΠΠΑ καταργείται.Αρθρο 2Τα κράτη μέλη λαμβάνουν όλα τα αναγκαία μέτρα προκειμένου να θέσουν σε ισχύ το άρθρο 1 από την ημερομηνία υιοθέτησης της παρούσας απόφασης.Αρθρο 3Η παρούσα απόφαση δημοσιεύεται στην Επίσημη Εφημερίδα.Βρυξέλλες, 27 Φεβρουαρίου 1998.Για το ΣυμβούλιοΟ ΠρόεδροςG. BROWN(1) ΕΕ L 259 της 22.9.1997, σ. 1.


title: 2011/602/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του προϋπολογισμού του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/220

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του προϋπολογισμού του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2009
   (2011/602/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2009,
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2009 συνοδευόμενη από τις απαντήσεις του Οργανισμού (1),
   έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (3), και ιδίως το άρθρο 21,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0130/2011),

               1.

               χορηγεί απαλλαγή στον διευθυντή του Οργανισμού Θεμελιωδών Δικαιωμάτων της Ευρωπαϊκής Ένωσης όσον αφορά την εκτέλεση του προϋπολογισμού του Οργανισμού για το οικονομικό έτος 2009·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή του Οργανισμού Θεμελιωδών Δικαιωμάτων της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 10.

      (2)  ΕΕ L 248 της 16.9.2002, σ. 1.

      (3)  ΕΕ L 53 της 22.2.2007, σ. 1.

      (4)  ΕΕ L 357 της 31.12.2002, σ. 72.
    ---documentbreak---

               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/221

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2009
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2009,
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2009 συνοδευόμενη από τις απαντήσεις του Οργανισμού (1),
   έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (3), και ιδίως το άρθρο 21,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0130/2011),

               Α.

               λαμβάνοντας υπόψη ότι το Ελεγκτικό Συνέδριο αναφέρει πως έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος 2009 είναι αξιόπιστοι και οι υποκείμενες πράξεις νόμιμες και κανονικές,

               Β.

               λαμβάνοντας υπόψη ότι στις 5 Μαΐου 2010 το Κοινοβούλιο χορήγησε απαλλαγή στον διευθυντή του Οργανισμού Θεμελιωδών Δικαιωμάτων της Ευρωπαϊκής Ένωση όσον αφορά την εκτέλεση του προϋπολογισμού του Οργανισμού για το οικονομικό έτος 2008 (5), στο δε συνοδευτικό ψήφισμα της απόφασης περί απαλλαγής, μεταξύ άλλων:

                           —

                           ενθάρρυνε τον Οργανισμό να ορίσει στόχους SMART και δείκτες RACER στον προγραμματισμό του για να αξιολογεί τα επιτεύγματά του,

                           —

                           συνεχάρη τον Οργανισμό διότι περί τα μέσα του 2009 έθεσε σε εφαρμογή ένα λογισμικό για τον προϋπολογισμό βάσει δραστηριοτήτων, το οποίο θα παρέχει σαφείς δείκτες όσον αφορά τους διατιθέμενους δημοσιονομικούς και ανθρώπινους πόρους,

                           —

                           σημείωσε ότι, το 2009 η Ευρωπαϊκή Υπηρεσία Καταπολέμησης της Απάτης (OLAF) έκλεισε, χωρίς να δώσει συνέχεια, την έρευνα που είχε ξεκινήσει το 2008 σχετικά με τον Οργανισμό,

               Γ.

               λαμβάνοντας υπόψη ότι ο προϋπολογισμός του Οργανισμού για το οικονομικό έτος 2009 ανερχόταν σε 17 000 000 ευρώ, το οποίο αποτελεί αύξηση κατά 13,3 % εν συγκρίσει προς το οικονομικό έτος 2008·

               1.

               σημειώνει ότι η απαλλαγή για την εκτέλεση του προϋπολογισμού του Οργανισμού θα πρέπει να βασίζεται περισσότερο στις επιδόσεις του καθ’ όλη τη διάρκεια του έτους.

      Οικονομική και δημοσιονομική διαχείριση

               2.

               καλεί τον Οργανισμό να βελτιώσει τον δημοσιονομικό προγραμματισμό του και τον σχεδιασμό των προσλήψεών του, προκειμένου να αποκαταστήσει τη συνέπεια ανάμεσα στις προβλέψεις για τον προϋπολογισμό και για το προσωπικό· επισημαίνει, μάλιστα, την παρατήρηση του Ελεγκτικού Συνεδρίου, ότι ο Οργανισμός αύξησε τον επιχειρησιακό προϋπολογισμό του κατά 38 % με μεταφορά 1 900 000 ευρώ από τον τίτλο I (προσωπικό) στον τίτλο III (επιχειρησιακές δραστηριότητες), λόγω καθυστερήσεων στις προσλήψεις και προκειμένου να χρηματοδοτήσει επιχειρησιακές δραστηριότητες οι οποίες δεν προβλέπονταν στον αρχικό προϋπολογισμό· λαμβάνει, πάντως, υπόψη εξωτερικούς παράγοντες (όπως, για παράδειγμα, τον διορισμό νέου διευθυντή ή την οριστικοποίηση σημαντικής σύμβασης-πλαίσιο που προκηρύχθηκε από την Επιτροπή)·

               3.

               καλεί τον Οργανισμό να σημειώσει πρόοδο όσον αφορά την εξασφάλιση όσο το δυνατόν πιο ρεαλιστικής αξιολόγησης των προσφορών· επισημαίνει, μάλιστα, ότι το Ελεγκτικό Συνέδριο αναφέρθηκε στο θέμα αυτό σε σχέση με την ανάθεση τριών συμβάσεων-πλαίσιο συνολικού ύψους 2 575 000 ευρώ· τονίζει, ειδικότερα, ότι στις τρεις αυτές περιπτώσεις οι οικονομικές προσφορές διέφεραν σημαντικά τόσο ως προς τις τιμές μονάδας όσο και ως προς τις εκτιμήσεις του αριθμού των ανθρωποημερών που απαιτούνταν για την υλοποίηση του ίδιου σεναρίου·

               4.

               επιδοκιμάζει την απόφαση του Οργανισμού να βελτιώσει τον προγραμματισμό και την παρακολούθηση των συμβάσεών του προκειμένου να αποφευχθούν στο μέλλον οι ανεπάρκειες που καταγγέλλει το Ελεγκτικό Συνέδριο· καλεί, κατά συνέπεια, τον Οργανισμό να ενημερώσει την αρμόδια για την απαλλαγή αρχή όσον αφορά τα μέτρα που έχει λάβει σχετικά·

      Εσωτερικός λογιστικός έλεγχος

               5.

               αναγνωρίζει πως από τις εννέα συστάσεις της Υπηρεσίας Εσωτερικού Ελέγχου (ΥΕΕ), ύστερα από έλεγχο της δημοσιονομικής διαχείρισης, απομένουν τέσσερις που μένει να εφαρμοστούν από τον Οργανισμό· σημειώνει συγκεκριμένα ότι αυτές αφορούν δημοσιονομικές αποφάσεις, την παροχή των απαιτούμενων πληροφοριών για την κατάρτιση εκθέσεων και την παρακολούθηση, την απαρίθμηση όλων των διαθέσιμων δημοσιονομικών πόρων στα προγράμματα εργασίας, καθώς επίσης χρηματοπιστωτικές διαδικασίες και ερωτηματολόγια ελέγχου· καλεί τον Οργανισμό να λάβει μέτρα για την εφαρμογή των ανωτέρω συστάσεων·

               6.

               παραπέμπει, όσον αφορά τις υπόλοιπες παρατηρήσεις που συνοδεύουν την απόφασή του περί απαλλαγής και είναι οριζόντιου χαρακτήρα, στο ψήφισμά του της 10ης Μαΐου 2011 (6), σχετικά με τις επιδόσεις, τη δημοσιονομική διαχείριση και τον έλεγχο των Οργανισμών.

      (1)  ΕΕ C 338 της 14.12.2010, σ. 10.

      (2)  ΕΕ L 248 της 16.9.2002, σ. 1.

      (3)  ΕΕ L 53 της 22.2.2007, σ. 1.

      (4)  ΕΕ L 357 της 31.12.2002, σ. 72.

      (5)  ΕΕ L 252 της 25.9.2010, σ. 207.

      (6)  Κείμενα που εγκρίθηκαν, P7_TA(2011)0163 (βλέπε σελίδα 269 της παρούσας Επίσημης Εφημερίδας).


76/228/ΕΚΑΧ: Απόφαση του Συμβουλίου της 16ης Φεβρουαρίου 1976 περί χορηγήσεως ημερησίων αποζημιώσεων και επιστροφής των εξόδων ταξιδίου στα μέλη της Συμβουλευτικής Επιτροπής της Ευρωπαϊκής Κοινότητας Άνθρακα και Χάλυβα


title: 2014/279/ΕΕ: Απόφαση του Συμβουλίου, της 12ης Μαΐου 2014 , σχετικά με τη σύναψη της συμφωνίας-πλαισίου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά τα θέματα επανεισδοχής

text:
               16.5.2014

               EL

               Επίσημη Εφημερίδα της Ευρωπαϊκής Ένωσης

               L 145/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 12ης Μαΐου 2014
   σχετικά με τη σύναψη της συμφωνίας-πλαισίου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά τα θέματα επανεισδοχής

      (2014/279/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 79 παράγραφος 3, σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Σύμφωνα με την απόφαση 2013/40/ΕΕ του Συμβουλίου (2), η συμφωνία-πλαίσιο μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, (η «συμφωνία») υπεγράφη στις 10 Μαΐου 2010, με την επιφύλαξη της σύναψής της σε μεταγενέστερη ημερομηνία.

               (2)

               Σύμφωνα με τα άρθρα 1 και 2 του πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, το Ηνωμένο Βασίλειο και η Ιρλανδία δεν συμμετέχουν στη θέσπιση της παρούσας απόφασης και δεν δεσμεύονται από αυτήν ούτε υπόκεινται στην εφαρμογή της.

               (3)

               Σύμφωνα με τα άρθρα 1 και 2 του πρωτοκόλλου (αριθ. 22) σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στη θέσπιση της παρούσας απόφασης και, επομένως, δεν δεσμεύεται από αυτήν ούτε υπόκειται στην εφαρμογή της.

               (4)

               Οι διατάξεις της συμφωνίας, πέρα από τις διατάξεις του άρθρου 33 παράγραφος 2, που αφορούν την επανεισδοχή, θα αποτελέσουν το αντικείμενο χωριστής απόφασης (3) που θα εκδοθεί παράλληλα με την παρούσα.

               (5)

               Η συμφωνία θα πρέπει να εγκριθεί εξ ονόματος της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία-πλαίσιο μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά το άρθρο 33 παράγραφος 2 αυτής, εγκρίνεται εξ ονόματος της Ένωσης (4).
   Άρθρο 2
   Η Ύπατη Εκπρόσωπος της Ένωσης για τις εξωτερικές υποθέσεις και την πολιτική ασφαλείας ασκεί την προεδρία της μεικτής επιτροπής που προβλέπεται στην άρθρο 44 της συμφωνίας. Η Ένωση ή, ενδεχομένως, η Ένωση και τα κράτη μέλη εκπροσωπούνται στη μεικτή επιτροπή ανάλογα με τα θέματα.
   Άρθρο 3
   Ο πρόεδρος του Συμβουλίου ορίζει το πρόσωπο που είναι αρμόδιο να προβεί, εξ ονόματος της Ευρωπαϊκής Ένωσης, στην κοινοποίηση που προβλέπεται στο άρθρο 49 παράγραφος 1 της συμφωνίας (5).
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 12 Μαΐου 2014.

            Για το Συμβούλιο

            Η Πρόεδρος

         C. ASHTON

      (1)  Έγκριση που εδόθη στις 16 Απριλίου 2014 (δεν έχει ακόμα δημοσιευθεί στην Επίσημη Εφημερίδα).

      (2)  Απόφαση 2013/40/ΕΕ του Συμβουλίου, της 10ης Μαΐου 2010, σχετικά με την υπογραφή εξ ονόματος της Ευρωπαϊκής Ένωσης και την προσωρινή εφαρμογή της συμφωνίας-πλαισίου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου (ΕΕ L 20 της 23.1.2013, σ. 1).

      (3)  Απόφαση 2014/278/ΕΕ του Συμβουλίου, της 12ης Μαΐου 2014, σχετικά με τη σύναψη της συμφωνίας-πλαισίου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, με την εξαίρεση των θεμάτων που αφορούν την επανεισδοχή (βλέπε σελίδα 1 της παρούσας Επίσημης Εφημερίδας).

      (4)  Η συμφωνία δημοσιεύθηκε με την απόφαση υπογραφής της στην ΕΕ L 20 της 23.1.2013, σ. 2.

      (5)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2013/388/ΕΕ: Απόφαση της Ευρωπαϊκής Κεντρικής Τράπεζας, της 5ης Ιουλίου 2013 , σχετικά με προσωρινά μέτρα που αφορούν την καταλληλότητα εμπορεύσιμων χρεογράφων εκδόσεως ή πλήρους εγγυήσεως της Κυπριακής Δημοκρατίας (ΕΚΤ/2013/22)

text:
               18.7.2013

               EL

               Επίσημη Εφημερίδα της Ευρωπαϊκής Ένωσης

               L 195/27

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 5ης Ιουλίου 2013
   σχετικά με προσωρινά μέτρα που αφορούν την καταλληλότητα εμπορεύσιμων χρεογράφων εκδόσεως ή πλήρους εγγυήσεως της Κυπριακής Δημοκρατίας
   (ΕΚΤ/2013/22)
   (2013/388/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 3.1 πρώτη περίπτωση, το άρθρο 12.1, το άρθρο 18 και το άρθρο 34.1 δεύτερη περίπτωση,
   Έχοντας υπόψη την κατευθυντήρια γραμμή ΕΚΤ/2011/14, της 20ής Σεπτεμβρίου 2011, σχετικά με τα μέσα και τις διαδικασίες νομισματικής πολιτικής του Ευρωσυστήματος (1), και ιδίως την ενότητα 1.6 και τις ενότητες 6.3.1, 6.3.2 και 6.4.2 του παραρτήματος I,
   Έχοντας υπόψη την κατευθυντήρια γραμμή ΕΚΤ/2013/4, της 20ής Μαρτίου 2013, σχετικά με συμπληρωματικά προσωρινά μέτρα όσον αφορά τις πράξεις κύριας αναχρηματοδότησης του Ευρωσυστήματος και την καταλληλότητα των ασφαλειών και σχετικά με την τροποποίηση της κατευθυντήριας γραμμής ΕΚΤ/2007/9 (2), και ιδίως το άρθρο 1 παράγραφος 3 και τα άρθρα 5 και 7,
   Εκτιμώντας τα ακόλουθα:

               (1)

               Σύμφωνα με το άρθρο 18.1 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, η Ευρωπαϊκή Κεντρική Τράπεζα (ΕΚΤ) και οι εθνικές κεντρικές τράπεζες των κρατών μελών με νόμισμα το ευρώ (εφεξής οι «ΕθνΚΤ») μπορούν να διενεργούν πιστοδοτικές και πιστοληπτικές πράξεις με πιστωτικά ιδρύματα και άλλους φορείς της αγοράς, με επαρκή ασφάλεια προκειμένου για δάνεια. Τα ενιαία κριτήρια καθορισμού της καταλληλότητας των ασφαλειών για τους σκοπούς των πράξεων νομισματικής πολιτικής του Ευρωσυστήματος προβλέπονται στο παράρτημα I της κατευθυντήριας γραμμής ΕΚΤ/2011/14.

               (2)

               Σύμφωνα με την ενότητα 1.6 του παραρτήματος I της κατευθυντήριας γραμμής ΕΚΤ/2011/14, το διοικητικό συμβούλιο μπορεί οποτεδήποτε να τροποποιεί τα μέσα, τους όρους, τα κριτήρια και τις διαδικασίες διενέργειας των πράξεων νομισματικής πολιτικής του Ευρωσυστήματος. Σύμφωνα με την ενότητα 6.3.1 του παραρτήματος I της κατευθυντήριας γραμμής ΕΚΤ/2011/14, το Ευρωσύστημα διατηρεί το δικαίωμα να αποφαίνεται, με βάση οποιεσδήποτε συναφείς κατά την κρίση του πληροφορίες, αν ορισμένη έκδοση, ορισμένος εκδότης, οφειλέτης ή εγγυητής πληροί τα κριτήρια υψηλής πιστοληπτικής διαβάθμισης που το ίδιο απαιτεί.

               (3)

               Η απόφαση ΕΚΤ/2013/13, της 2ας Μαΐου 2013, σχετικά με προσωρινά μέτρα που αφορούν την καταλληλότητα εμπορεύσιμων χρεογράφων εκδόσεως ή πλήρους εγγυήσεως της Κυπριακής Δημοκρατία (3), ανέστειλε προσωρινά, ως έκτακτο μέτρο, τις ελάχιστες απαιτήσεις του Ευρωσυστήματος για τα όρια πιστοληπτικής διαβάθμισης που εφαρμόζονται στα εμπορεύσιμα χρεόγραφα εκδόσεως ή πλήρους εγγυήσεως της Κυπριακής Δημοκρατίας. Κατόπιν διενέργειας από την Κυπριακή Δημοκρατία πράξης διαχείρισης χρέους επί των εμπορεύσιμων χρεογράφων της, το διοικητικό συμβούλιο απεφάνθη ότι η καταλληλότητα των εμπορεύσιμων χρεογράφων εκδόσεως ή πλήρους εγγυήσεως της Κυπριακής Δημοκρατίας ως ασφαλειών επηρεάστηκε αρνητικά και αποφάσισε να καταργήσει την απόφαση ΕΚΤ/2013/13 της 28ης Ιουνίου 2013 (4).

               (4)

               Μετά την ολοκλήρωση της πράξης διαχείρισης χρέους και την επιβεβαίωση ότι η Κυπριακή Δημοκρατία συμμορφώνεται με τους όρους του προγράμματος οικονομικής και χρηματοπιστωτικής προσαρμογής το οποίο εφαρμόζει, το διοικητικό συμβούλιο αξιολόγησε περαιτέρω ότι τα εμπορεύσιμα χρεόγραφα που εκδίδει ή εγγυάται πλήρως η Κυπριακή Δημοκρατία πληρούν επί του παρόντος τα πρότυπα ποιότητας που διασφαλίζουν την καταλληλότητά τους ως ασφαλειών για τις πράξεις νομισματικής πολιτικής του Ευρωσυστήματος.

               (5)

               Ως εκ τούτου, το διοικητικό συμβούλιο αποφάσισε ότι η καταλληλότητα των εμπορεύσιμων χρεογράφων εκδόσεως ή πλήρους εγγυήσεως της Κυπριακής Δημοκρατίας όσον αφορά τις πράξεις νομισματικής πολιτικής του Ευρωσυστήματος πρέπει να αποκατασταθεί, υπό τον όρο της εφαρμογής στα εν λόγω χρεόγραφα συγκεκριμένων περικοπών αποτίμησης διαφορετικών από τις προβλεπόμενες στην ενότητα 6.4.2. του παρατήματος Ι της κατευθυντήριας γραμμής ΕΚΤ/2011/14.

               (6)

               Σύμφωνα με το άρθρο 7 της κατευθυντήριας γραμμής ΕΚΤ/2013/4, το ελάχιστο όριο πιστοληπτικής διαβάθμισης του Ευρωσυστήματος δεν εφαρμόζεται σε εμπορεύσιμα χρεόγραφα τα οποία εκδίδει ή εγγυάται πλήρως κεντρική κυβέρνηση κράτους μέλους της ζώνης του ευρώ που τελεί υπό πρόγραμμα της Ευρωπαϊκής Ένωσης/του Διεθνούς Νομισματικού Ταμείου, εκτός εάν το διοικητικό συμβούλιο αποφασίσει ότι το συγκεκριμένο κράτος μέλος δεν συμμορφώνεται με τους όρους της οικονομικής στήριξης και/ή του μακροοικονομικού προγράμματος. Εντούτοις, σύμφωνα με το άρθρο 1 παράγραφος 3 και για τους σκοπούς του άρθρου 5 παράγραφος 1 και του άρθρου 7 της ίδιας κατευθυντήριας γραμμής, μόνο η Ιρλανδία, η Ελληνική Δημοκρατία και η Πορτογαλία θεωρούνται κράτη μέλη της ζώνης του ευρώ που συμμορφώνονται με πρόγραμμα της Ευρωπαϊκής Ένωσης/του Διεθνούς Νομισματικού Ταμείου. Ως εκ τούτου, απαιτείται μία συμπληρωματική απόφαση του διοικητικού συμβουλίου για να επιτραπεί παρέκκλιση από το ελάχιστο όριο πιστοληπτικής διαβάθμισης που καθορίζει το Ευρωσύστημα σε σχέση με εμπορεύσιμα χρεόγραφα εκδόσεως ή πλήρους εγγυήσεως της Κυπριακής Δημοκρατίας.

               (7)

               Το εν λόγω έκτακτο μέτρο θα εφαρμοστεί προσωρινά, έως ότου το διοικητικό συμβούλιο κρίνει ότι μπορεί να επιτραπεί εκ νέου η κανονική εφαρμογή του πλαισίου του Ευρωσυστήματος όσον αφορά τα κριτήρια καταλληλότητας και τον έλεγχο των κινδύνων προκειμένου για τις πράξεις νομισματικής πολιτικής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αναστολή ορισμένων διατάξεων της κατευθυντήριας γραμμής ΕΚΤ/2011/14 και καταλληλότητα εμπορεύσιμων χρεογράφων εκδόσεως ή πλήρους εγγυήσεως της Κυπριακής Δημοκρατίας
   1.   Προκειμένου για εμπορεύσιμα χρεόγραφα που εκδίδει ή εγγυάται πλήρως η Κυπριακή Δημοκρατία, αναστέλλεται η εφαρμογή των ελάχιστων απαιτήσεων του Ευρωσυστήματος περί πιστοληπτικής διαβάθμισης, όπως αυτές καθορίζονται στους κανόνες του πλαισίου του Ευρωσυστήματος για την αξιολόγηση της πιστοληπτικής ικανότητας ορισμένων εμπορεύσιμων περιουσιακών στοιχείων του παραρτήματος I, ενότητα 6.3.2, της κατευθυντήριας γραμμής ΕΚΤ/2011/14. Επομένως, για τους σκοπούς του άρθρου 5 παράγραφος 1 και του άρθρου 7 της κατευθυντήριας γραμμής ΕΚΤ/2013/4, η Κυπριακή Δημοκρατία θεωρείται κράτος μέλος της ζώνης του ευρώ που συμμορφώνεται με πρόγραμμα της Ευρωπαϊκής Ένωσης/του Διεθνούς Νομισματικού Ταμείου.
   2.   Εμπορεύσιμα χρεόγραφα που εκδίδει ή εγγυάται πλήρως η Κυπριακή Δημοκρατία υπόκεινται στις συγκεκριμένες περικοπές αποτίμησης που προβλέπονται στο παράρτημα της παρούσας απόφασης.
   3.   Σε περίπτωση διαφορών μεταξύ της παρούσας απόφασης, της κατευθυντήριας γραμμής ΕΚΤ/2011/14 και της κατευθυντήριας γραμμής ΕΚΤ/2013/4, σε κάθε περίπτωση όπως αυτές ενσωματώνονται από τις ΕθνΚΤ σε εθνικό επίπεδο, κατισχύει η παρούσα απόφαση.
   Άρθρο 2
   Έναρξη ισχύος
   Η παρούσα απόφαση αρχίζει να ισχύει στις 5 Ιουλίου 2013.

      Φρανκφούρτη, 5 Ιουλίου 2013.

            Ο Πρόεδρος της ΕΚΤ

         Mario DRAGHI

      (1)  ΕΕ L 331 της 14.12.2011, σ. 1.

      (2)  ΕΕ L 95 της 5.4.2013, σ. 23.

      (3)  ΕΕ L 133 της 17.5.2013, σ. 26.

      (4)  Απόφαση ΕΚΤ/2013/21, της 28ης Ιουνίου 2013, που καταργεί την απόφαση ΕΚΤ/2013/13 σχετικά με προσωρινά μέτρα που αφορούν την καταλληλότητα των εμπορεύσιμων χρεογράφων εκδόσεως ή πλήρους εγγυήσεως της Κυπριακής Δημοκρατίας (ΕΕ L 192 της 13.7.2013, σ. 75).

      ΠΑΡΑΡΤΗΜΑ

         Πρόγραμμα περικοπών αποτίμησης εφαμοζόμενων σε εμπορεύσιμα χρεόγραφα εκδόσεως ή πλήρους εγγυήσεως της Κυπριακής Δημοκρατίας

                     Ομόλογα του Δημοσίου

                     Κλιμάκιο διάρκειας

                     Περικοπές αποτίμησης χρεογράφων σταθερού και κυμαινόμενου τοκομεριδίου

                     Περικοπές αποτίμησης χρεογράφων μηδενικού τοκομεριδίου

                     0-1

                  14,5

                  14,5

                     1-3

                  27,5

                  29,5

                     3-5

                  37,5

                  40,0

                     5-7

                  41,0

                  45,0

                     7-10

                  47,5

                  52,5

                     > 10

                  57,0

                  71,0

                     Εγγυημένες από την κυβέρνηση τραπεζικές ομολογίες και εγγυημένες από την κυβέρνηση εταιρικές ομολογίες μη χρηματοπιστωτικών οργανισμών

                     Κλιμάκιο διάρκειας

                     Περικοπές αποτίμησης χρεογράφων σταθερού και κυμαινόμενου τοκομεριδίου

                     Περικοπές αποτίμησης χρεογράφων μηδενικού τοκομεριδίου

                     0-1

                  23,0

                  23,0

                     1-3

                  37,0

                  39,0

                     3-5

                  47,5

                  50,5

                     5-7

                  51,5

                  55,5

                     7-10

                  58,0

                  63,0

                     > 10

                  68,0

                  81,5